Notum sit omnibus tam presentibus quam futuris quod fratres abbatiæ Beatæ-Mariæ de Fontenoi in consortium fratrum suorum Mathæum, filium Hugonis, filii Eroli præpositi, receperunt. Ipsum, vero, similiter dictum Hugonem tanquam fratrem recipient, quotiescumque assumere habitum religionis legitime voluerit. Si autem, quod absit, ipsum Hugonem inter seculares mori contigerit, nominati fratres de Fontenoi tantum de ipso Hugone facient quantum de uno fratrum, et hoc idem uxori ipsius Hugonis prædicti fratres in morte concesserunt. Sciendum, vero, quod sepedictus Hugo dedit in eleemozinam, nominatis fratribus de Fontenoi, quandam vineam quam habebat in la Pouche et terram quam habebat sub arcam, et unum jugeram terræ desuper campum des Lices. Quod ut ratum et stabile permaneat, ego, Stephanus, abbas Sancti-Michaelis Tornodori, ad preces pretaxati Hugonis, sigillum nostrum presenti cartulæ apposuimus. Actum est hoc, anno ab incarnatione Domini Mº CCº XVº.